**EGYÉB KÖZBESZERZÉSI DOKUMENTUMOK**

***Meglévő üzemépület bővítése szociális helyiségekkel és raktárral vállalkozási szerződés keretében***

tárgyú, nemzeti értékhatárt elérő értékű, általános,   
a Kbt. 115. § (1) bekezdése szerinti nyílt közbeszerzési eljáráshoz



2018.

# BEVEZETŐ, ÁLTALÁNOS INFORMÁCIÓK

**Fontos figyelmeztetés!**

Az Ajánlatkérőnek a közbeszerzési dokumentumok kiadásával az a célja, hogy az ajánlattevők előtt egyértelműek legyenek az érvényes ajánlattétel követelményei. A közbeszerzési dokumentumok nem tartalmazzák az ajánlattételi felhívás előírásait, azonban ha a közbeszerzési dokumentumok bármely előírása eltér az ajánlattételi felhívástól, akkor az utóbbi az irányadó. Az Ajánlatkérőnek az a kérése, hogy az ajánlattevők a közbeszerzési dokumentumokat figyelmesen tanulmányozzák és ajánlatukat az ebben foglalt formai és tartalmi követelményeknek megfelelően készítsék el.

*Felelős akkreditált közbeszerzési szaktanácsadó:*

*Dr. Balogh László Csaba ügyvéd, felelős akkreditált közbeszerzési szaktanácsadó*

*Nyilvántartási száma: 00252*

*Dr. Kardkovács és Társai Ügyvédi Iroda*

*1024 Budapest, Széll Kálmán tér 5. I/1.*

*E-mail:* [*iroda@jogiszakerto.hu*](mailto:iroda@jogiszakerto.hu)

*Telefon: +36 1 465-0223*

*Fax: +36 1 799-9909*

## 1. Az ajánlat és a szerződés nyilvánossága

1.1. A gazdasági szereplő az ajánlatban, részvételi jelentkezésben, hiánypótlásban, valamint a Kbt. 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra. [Kbt. 44. § (1) bekezdése]

1.2. Az 1.1. bekezdés alkalmazásában a gazdasági szereplő nem nyilváníthatja üzleti titoknak különösen

a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

c) az ajánlattevő, illetve részvételre jelentkező által az alkalmasság igazolása körében bemutatott

ca) korábban teljesített közbeszerzési szerződések, illetve e törvény szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak,

e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak. [Kbt. 44. § (2) bekezdése]

1.3. A gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a Kbt. 76. § szerinti értékelési szempont alapján értékelésre kerül, de az ezek alapjául szolgáló – az 1.2. pont alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

1.4. Ha a gazdasági szereplő meghatározott információk, adatok üzleti titokká nyilvánítása során az 1.1-1.3. pontban foglaltakat nem tartotta be, az ajánlatkérő hiánypótlás keretében köteles felhívni az érintett gazdasági szereplőt a megfelelő tartalmú dokumentum benyújtására.

## 2. Az ajánlattétel költségei

2.1. Az ajánlat elkészítésével és benyújtásával kapcsolatos költségeket az ajánlattevőnek kell viselnie. Az ajánlattevő a közbeszerzési dokumentumokban kifejezetten megadott, és a Kbt. 177. §-a szerinti jogcímen kívül egyéb, így különösen anyagi igényt nem érvényesíthet. A jelen közbeszerzési eljárás eredményes vagy esetleges eredménytelen befejezésétől függetlenül az Ajánlatkérővel szemben ezen költségekkel kapcsolatban semmilyen követelésnek nincs helye.

2.2. Az Ajánlatkérő a benyújtott ajánlatokat nem tudja visszaszolgáltatni sem egészében, sem részeiben.

## 3. A közbeszerzési dokumentumok használata

3.1. Az Ajánlatkérő nem járul hozzá a közbeszerzési dokumentumok másolásához csak akkor, ha az kizárólag az Ajánlattevő cégén belül az ajánlat elkészítéséhez szükséges. Az alvállalkozók számára a rájuk vonatkozó mértékben készíthető kivonat. Az Ajánlatkérő nem járul hozzá ahhoz, hogy a közbeszerzési dokumentumokat akár részeiben, akár egészében másra használják, mint az ajánlat elkészítése. Az eltérő felhasználás jogellenes. A közbeszerzési dokumentumok másra át nem ruházhatók.

3.2. A közbeszerzési dokumentumok azon részei, amelyeken az Ajánlatkérő ezt kifejezetten feltüntette, másolhatók, és az ajánlattétel során a másolatok értelemszerűen felhasználhatók.

## 4. Kiegészítő tájékoztatás

4.1. A Kbt. 56. §-ának (1) bekezdése szerinti kiegészítő tájékoztatási igény esetén az ajánlattevők kérdéseiket **kizárólag írásban**, az ajánlattételi felhívásban megjelölt személyhez (szervezethez) címzett **levélben, fax útján, vagy elektronikus úton** tehetik fel az ajánlattételi határidő lejárta előtt ésszerű határidőben. Az ajánlattevők által feltett kérdésekés az azokra adott Ajánlatkérői válaszok az ajánlatok benyújtásának helyén, az ajánlattételi határidő lejártáig, munkanapokon 09:00-tól 16:00 óráig, az ajánlattételi határidő utolsó napján 12:00 óráig hozzáférhetők és megismerhetők azzal, hogy az ismert ajánlattevők számára a kérdéseket és az arra adott válaszokat az Ajánlatkérő a Kbt. 114. § (6) bekezdésének megfelelően az ajánlattételi határidő lejártát megelőzően ésszerű határidőben írásban közvetlenül is megküldi.

4.2. Az ajánlattevő felelőssége, hogy a kiegészítő tájékoztatásra irányuló kérdések határidőben megérkezzenek az Ajánlatkérőhöz. Az ajánlattevőnek az írásbeli kérdésen fel kell tüntetni a levelezési címet és azt a telefax számot, e-mail-címet amelyre a választ kéri. Az ajánlattevő kizárólagos felelőssége, hogy olyan elérhetőséget adjon meg, amely a megküldendő dokumentumok fogadására 24 órában alkalmas. Ugyancsak az ajánlattevő felelőssége, hogy a szervezeti egységén belül a kiegészítő tájékoztatás időben az arra jogosulthoz kerüljön.

4.3. A kiegészítő tájékoztatás nem eredményezheti az ajánlattételi felhívásban és a közbeszerzési dokumentumokban foglaltak módosítását.

4.4. A kiegészítő tájékoztatást úgy kell megadni, hogy az ne sértse a gazdasági szereplők esélyegyenlőségét. A tájékoztatás teljes tartalmát hozzáférhetővé kell tenni vagy meg kell küldeni valamennyi gazdasági szereplő részére, amely érdeklődését az eljárás iránt az ajánlatkérőnél jelezte, a több szakaszból álló eljárások ajánlattételi szakaszában és a nem hirdetménnyel induló közbeszerzési eljárás esetében pedig valamennyi ajánlattételre vagy részvételre közvetlenül felhívott gazdasági szereplő részére. A kiegészítő tájékoztatás megadása során az ajánlatkérő nem jelöli meg, hogy a kérdést melyik gazdasági szereplő tette fel, valamint hogy válaszát az ajánlatkérő mely gazdasági szereplőknek küldte még meg.

## 5. Az ajánlatok benyújtásának címe és határideje

5.1. Az ajánlattevőnek az eljárás során egy írásos ajánlatot kell elkészítenie.

5.2. Az ajánlatok benyújtásának határideje: **az eljárást megindító felhívás o) pontjában meghatározott időpont.** Az ajánlatok benyújtásának címe: **az eljárást megindító felhívás p) pontja szerint.**

5.3. Az Ajánlatkérő az írásbeli ajánlatot akkor tekinti idejében benyújtottnak, ha az határidőben beérkezett az 5.2. pontban megjelölt címre. Személyes benyújtás esetén késve, vagy határidőn túl postán, illetve futárral érkező ajánlatot az Ajánlatkérő ugyan felbontja (az ajánlattevő nevét és székhelyét jegyzőkönyvezi), azonban az ajánlatot érdemi vizsgálat nélkül érvényteleníti. Az Ajánlatkérő felhívja a figyelmet arra, hogy a késve benyújtott vagy a határidőn túl beérkező ajánlat a közbeszerzési eljárás dokumentumának minősül, így annak példányait nem küldi vissza, hanem a törvényben előírt határidőig megőrzi. [Az Ajánlattevők vegyék figyelembe, hogy az ajánlatok benyújtásának helye portaszolgálattal biztosított irodaház, ezért a portán való bejutás időt vehet igénybe. Ugyanakkor az ajánlatot legkésőbb az ajánlattételi határidő lejártáig, a felhívásban az ajánlatok benyújtásaként megjelölt helyiségben kell leadni!]

5.4. Az ajánlatot – az 5.5.-5.11. pontokban előírtakat is figyelembe véve – cégszerűen aláírva, egy papír alapú példányban, kötött vagy fűzött formában, továbbá egy elektronikus másolati példányban (.pdf, vagy .jpg formátumban, CD-n, vagy DVD-n), zárt borítékban vagy dobozban *„Ajánlat”* és *„Csak az ajánlattételi határidő lejártakor bontható fel!”* feliratokkal ellátva, az eljárás rövid címét (*„Meglévő üzemépület bővítése szociális helyiségekkel és raktárral vállalkozási szerződés keretében”*) feltüntetve kell benyújtani.

5.5. A benyújtott ajánlat papír alapú példányának borítólapján, valamint az elektronikus példány adathordozóján (CD, DVD) fel kell tüntetni a beszerzés tárgyát („*Meglévő üzemépület bővítése szociális helyiségekkel és raktárral vállalkozási szerződés keretében*”), az „ajánlat” kifejezést, az ajánlattevő nevét, címét.

5.6. Az ajánlatok eredeti és elektronikus másolati példánya közötti tartalmi eltérés esetén az Ajánlatkérő az eredeti példányt tekinti hitelesnek és ennek alapján értékeli az ajánlatot. E rendelkezés azonban nem mentesíti az ajánlattevőt, hogy ajánlatát az előírt példányszámban, illetve tartalmi és formai követelményeknek megfelelően nyújtsa be.

5.7. Az ajánlatot zárt, sértetlen csomagolásban kell benyújtani. A kért példányszámú ajánlatot együttesen (egy borítékba, csomagba, dobozba) kell becsomagolni.

A csomagolásnak egyebekben biztosítani kell a következőket:

* az ajánlat egyes példányai együtt maradjanak,
* egyértelműen megállapítható legyen, hogy a csomag lezárását követően abból semmit ki nem vettek és/vagy abba semmit be nem tettek,
* a csomagolás külső felülete tartalmazza az 5.4. pont szerinti feliratokat és adatokat.

5.8. Az ajánlat papír alapú példányát zsinórral, lapozhatóan össze kell fűzni.

5.9. Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

5.10. Az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak.

5.11. Az ajánlatban lévő, minden - az ajánlattevő vagy alvállalkozó, vagy a Kbt. 65. § (7) bekezdés szerinti szervezet által készített - dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak.

## 6. Kapcsolattartás

6.1. Az Ajánlatkérő követelményként írja elő, hogy az ajánlattevők csak írásban (levélben, faxon vagy elektronikus úton), az ajánlattételi felhívásban kapcsolattartási pontként megjelölt személynek címezve tegyenek fel kérdéseket, illetve ilyen módon közöljék az eljárással kapcsolatos észrevételeiket. Minden más módon érkező megkeresésre az Ajánlatkérő a válaszadást megtagadja. Az elektronikus úton benyújtott nyilatkozat benyújtható legalább fokozott biztonságú elektronikus aláírással ellátott vagy a törvény felhatalmazása alapján alkotott jogszabály szerinti követelményeknek megfelelő elektronikus dokumentumba foglalt formában. A kiegészítő tájékoztatás iránti igény nem minősül nyilatkozatnak, így az egyszerű e-mail formájában is megküldhető.

6.2. Az ajánlattevők valamennyi, az eljárás során az Ajánlatkérőnek benyújtásra vagy megküldésére kerülő okmányon, levélen, faxon tüntessék fel az eljárás tárgyának („*Meglévő üzemépület bővítése szociális helyiségekkel és raktárral vállalkozási szerződés keretében*”) megnevezését.

6.3. Az ajánlattevők a 6.1.-6.2. pontokban foglalt szabályok megsértése esetén minden ebből eredő következményt viselni kötelesek.

## 7. Az ajánlatok felbontása

7.1. Az írásbeli ajánlatok bontásának megkezdésére – a Kbt. 68. § (3) bekezdésében meghatározott személyek jelenlétében – a felhívásban megadott címen, az ajánlattételi határidő lejártának időpontjában kerül sor.

7.2. A bontási eljárás során a Kbt. 68. §-ának (4) bekezdése szerinti eljárási cselekményekre kerül sor, így az írásbeli ajánlatokban szereplő felolvasólapok alapján ismertetésre kerül az ajánlattevők neve, címe (székhelye, lakóhelye), valamint azokat a főbb, számszerűsíthető adatok, amelyek az értékelési szempontok alapján értékelésre kerülnek.

7.4. Ha az ajánlatok bontásán egy – ott jelen lévő, a Kbt. 68. § (3) bekezdése szerinti – személy kéri, az ajánlat ismertetését követően az Ajánlatkérő azonnal lehetővé teszi, hogy betekinthessen a Kbt. 66. § (5) bekezdése szerinti iratba (felolvasólapba).

7.5. A beadott ajánlatok felbontásáról és ismertetéséről az Ajánlatkérő jegyzőkönyvet készít, amelyet a bontástól számított öt napon belül megküld az összes ajánlattevőnek.

## 8. Az ajánlatok értékelése

8.1. Az Ajánlatkérő az ajánlattételi felhívásban és a közbeszerzési dokumentumokban meghatározott feltételeknek megfelelő ajánlatokat az ajánlattételi felhívás l) pontjában meghatározottak alapján bírálja el.

8.2. Az egyösszegű ajánlati árat (Ft) nettó összegben, forintban kell megadni.

Az ajánlattevő semmilyen formában és semmilyen hivatkozással sem tehet változó árat tartalmazó ajánlatot. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az ajánlatkérő számára. A szerződéskötés, az elszámolás és a kifizetés forintban (HUF) történik.

Az ajánlati ár a szerződés időtartama alatt nem emelhető. Az ajánlati árnak – részfeladatonként – tartalmaznia kell a szerződésszerű teljesítéshez szükséges, a feladatleírásban meghatározott mennyiségi és minőségi elvárások szerinti valamennyi költséget.

Abban az esetben, amennyiben az Ajánlattevő az ajánlati árat alulprognosztizálja, az ebből eredő pluszköltségeket, kiadásokat stb. nem háríthatja át az Ajánlatkérőre és ez nem mentesíti a szerződés teljesítésének kötelezettség alól.

Az Ajánlatkérő kéri az ajánlati árat a közbeszerzési dokumentumok részeként rendelkezésre bocsátott árazatlan költségvetésnek megfelelő részletes költségvetéssel alátámasztani.

## 9. Az összegezés megküldésének időpontja, és a szerződéskötés időpontja:

9.1. Az ajánlatkérő köteles az ajánlattevőt írásban tájékoztatni az eljárás eredményéről, az eljárás eredménytelenségéről, az ajánlattevő ajánlatának érvénytelenné nyilvánításáról, valamely gazdasági szereplő kizárásáról, valamint ezek részletes indokáról, az erről hozott döntést követően a lehető leghamarabb, de legkésőbb három munkanapon belül. [Kbt. 79. § (1) bekezdése]

9.2. Az ajánlatkérő az ajánlatok elbírálásának befejezésekor külön jogszabályban meghatározott minta szerint írásbeli összegezést köteles készíteni az ajánlatokról. Az ajánlatkérő az ajánlatok elbírálásának befejezésekor a 9.1. pont szerinti tájékoztatást az írásbeli összegezésnek minden ajánlattevő részére egyidejűleg, telefaxon vagy elektronikus úton történő megküldésével teljesíti. [Kbt. 79. § (2) bekezdése]

9.3. Az ajánlatkérő a szerződést az ajánlati kötöttség időtartama alatt köteles megkötni. Ha a Kbt. másként nem rendelkezik, nem köthető meg azonban a szerződés az írásbeli összegezés - ha az összegezés javítására kerül sor és az eljárás eredményességére, az ajánlat érvényességére vagy az értékelés eredményére vonatkozó adat módosul, a módosított összegezés - megküldése napját követő öt napos időtartam lejártáig. [Kbt. 131. § (6) bekezdése]

9.4. A 9.3. ponttól eltérően az ott rögzített tíz-, illetve ötnapos időtartam letelte előtt is megköthető a szerződés, ha csak egy ajánlatot nyújtottak be. [Kbt. 131. § (8) bekezdés f) pontja]

## 10. Egyéb feltételek

10.1. Közös ajánlattevők:

Több gazdasági szereplő közösen is tehet ajánlatot. Ez esetben a közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni.

A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. [Kbt. 35. §]

A közös ajánlattételre a Ptk. (a Polgári Törvénykönyvről szóló 2013. évi V. törvény) 6:498. § - 6:513. § szerinti polgári jogi társaságra vonatkozó szabályok irányadók.

Az ajánlatnak tartalmaznia kell közös ajánlattétel esetén a valamennyi közös ajánlattevő által aláírt Közös egyetemleges felelősségvállalásról szóló megállapodást. A szerződésben a szerződő feleknek ki kell jelölni azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet, továbbá a közös ajánlattevők nevében – a szerződés aláírása kivételével – a jognyilatkozatok megtételére.

A megállapodásnak tartalmaznia kell a kijelölt ajánlattevő kifejezett nyilatkozatát arra vonatkozóan, hogy a képviseletet elfogadja.

A közös egyetemleges felelősségvállalásról szóló megállapodás egyebekben akkor fogadható el, ha

* tartalmazza a közös ajánlattevők megnevezését,
* tartalmazza a képviselő ajánlattevő megjelölését azzal, hogy a képviselő korlátozás nélkül jogosult valamennyi közös ajánlattevőt képviselni az Ajánlatkérővel szemben a jelen közbeszerzési eljárásban és az Ajánlatkérő felé megteendő, illetve megtehető jognyilatkozatok tekintetében,
* tartalmazza, hogy a képviselő felel az Ajánlatkérővel való kapcsolattartásért, a közbeszerzési eljárás eredményeként megkötendő szerződés közös ajánlattevők általi végrehajtásáért,
* tartalmazza a tervezett feladatmegosztás részletes ismertetését és a projektszervezet részletes bemutatását,
* tartalmazza valamennyi ajánlattevő nyilatkozatát arról, hogy egyetemleges felelősséget vállalnak a közbeszerzési eljárás eredményeként megkötendő szerződés szerződésszerű teljesítéséért,
* tartalmazza azt, hogy ajánlattevők tag ellen indult felszámolási eljárás esetén a képviselő ajánlattevő, vagy a többi képviselő ajánlattevő ezt a tényt 5 munkanapon belül bejelentik a Vevőnek, és egyidejűleg nyilatkoznak, hogy a szerződést a kieső ajánlattevő nélkül is teljesítik, illetőleg az ajánlattevő kiesése mennyiben hátráltatja a teljesítést,
* tartalmazza, hogy a képviselő jogosult számlát benyújtani az Ajánlatkérőként szerződő fél számára, (a további közös ajánlattevő az általuk végzett tevékenység után a képviselőnek nyújtják be számláikat, aki azt közvetített szolgáltatásként számlázza tovább az Ajánlatkérőként szerződő fél felé)
* a közös ajánlattevők nyertes ajánlattevőként történő kihirdetésének esetére
* a szerződés hatályának beállta vagy annak megszűnése nem függ valamely további feltételtől vagy időponttól;
* hatálybalépése nem függ harmadik személy beleegyezésétől, illetve hatósági jóváhagyástól, továbbá
* a valamennyi közös ajánlattevő aláírásával hatályba lép.

10.2. A különböző devizák forintra történő átváltásánál az elbírálás során az Ajánlatkérő az ajánlattételi felhívás feladásának napján, beszámoló esetén az üzleti év utolsó napján érvényes Magyar Nemzeti Bank által meghatározott devizaárfolyamokat veszi figyelembe. Amennyiben valamely devizát a Magyar Nemzeti Bank nem jegyez, az adott devizára az ajánlattevő saját nemzeti bankja (központi bankja) által az ajánlattételi felhívás feladásának napján, beszámoló esetén az üzleti év utolsó napján érvényes árfolyamon számított EURO ellenérték kerül átváltásra a fentiek szerint.

## 11. Az ajánlatok visszavonása, módosítása

11.1. Az Ajánlattevő ajánlatát az ajánlattételi határidő lejártáig – a cégjegyzésre jogosult személy által (cégszerűen) aláírt írásos nyilatkozattal – vonhatja vissza.

11.2. Az Ajánlattevő a Kbt. 55. (7) bekezdésének megfelelően az ajánlattételi határidő lejártáig új ajánlat benyújtásával módosíthatja az ajánlatát. Ebben az esetben az elsőként benyújtott ajánlatot visszavontnak kell tekinteni.

Az ajánlattételi határidő lejártát követően az ajánlatok módosítására nincs lehetőség.

**12. Tájékoztatást nyújtó szervek**

12.1. A Kbt. 73. § (4) bekezdés szerint a Kbt. 73. § (1) bekezdés e) pontja alapján érvénytelen az ajánlat különösen, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a 4. mellékletben felsorolt környezetvédelmi, szociális és munkajogi rendelkezések írnak elő. A Közbeszerzési Hatóság – a foglalkoztatáspolitikáért felelős miniszter által minden évben rendelkezésére bocsátott adatszolgáltatás alapján – tájékoztatást tesz közzé honlapján a Magyarországon egyes ágazatokban alkalmazandó kötelező legkisebb munkabérről.

12.2. A Kbt. 73. § (5) bekezdés alapján az Ajánlatkérő a közbeszerzési dokumentumokban tájékoztatásként közli azoknak a szervezeteknek a nevét, amelyektől az ajánlattevő tájékoztatást kaphat a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni. Az Ajánlatkérő a Kbt. 73. § (4) bekezdésben foglaltakra tekintettel nem köteles a közbeszerzési eljárásban külön információk feltüntetését előírni az ajánlatban (az Ajánlatkérő jelen eljárásban nem is ír elő ilyen kötelezettséget), csak azt ellenőrzi, hogy az ajánlatban feltüntetett információk nem mondanak-e ellent a Kbt. 73. § (4) bekezdés szerinti követelményeknek.

Győr-Moson-Sopron Megyei Kormányhivatal Győri Járási Hivatal Foglalkoztatási Osztály (9023 Győr, Bartók Béla u. 2.; Tel: 06- 96-510-185; Fax: 06-96- 317-423; E-mail: foglalkoztatas.gyor@gyor.gov.hu)

Győr-Moson-Sopron Megyei Katasztrófavédelmi Igazgatóság (9021 Győr, Munkácsy Mihály u. 4.; Tel.: +36 96 529-530; Fax: +36 96 315-557; E-mail: gyor.titkarsag@katved.gov.hu)

Emberi Erőforrások Minisztériuma, Társadalmi Felzárkózásért Felelős Államtitkárság, (Székhely: 1054 Budapest, Báthory u. 10.; Tel.: 06-1-795-54-78; E-mail: tarsadalmifel-zarkozas@emmi.gov.hu)

Győr-Moson-Sopron Megyei Kormányhivatal Győri Járási Hivatal Agrárügyi és Környezetvédelmi Főosztály Természetvédelmi Osztály (9021 Győr, Árpád út 28-32.; Telefon: +36 (96) 524-007; Fax: +36 (96) 328-031; E-mail: termeszetvedelem@gyor.gov.hu)

NAV Győr-Moson-Sopron Megyei Adóigazgatósága (Cím: 9022 Győr, Liszt Ferenc utca 13-15.; Telefonszám: +36 (96) 509-400; email: [gyoravig@nav.gov.hu](mailto:gyoravig@nav.gov.hu); Fax: +36 (96) 312-012; Levelezési cím: 9002 Győr, Pf.:118.)

## 13. Az ajánlat részeként benyújtandó igazolások, nyilatkozatok, egyéb iratok jegyzéke

## 

1. részletes tartalomjegyzék;
2. felolvasólap;
3. részletes árajánlat;
4. az ajánlattevő Kbt. 66. § (2) bekezdése szerinti kifejezett nyilatkozata *(eredeti, aláírt forma)* (ajánlati nyilatkozat);
5. az ajánlattevő Kbt. 66. § (4) bekezdése szerinti kifejezett nyilatkozata (ajánlati nyilatkozat);
6. az ajánlattevő Kbt. 67. § (4) bekezdése szerinti kifejezett nyilatkozata (ajánlati nyilatkozat);
7. nyilatkozat a biztosítékok határidőre rendelkezésre bocsátásáról (ajánlati nyilatkozat);
8. a kizáró okok fenn nem állására vonatkozó nyilatkozatok;
9. a cégbírósághoz benyújtott változásbejegyzési kérelem és az annak érkezéséről a cégbíróság által megküldött igazolás, vagy a változásbejegyzési eljárásra vonatkozó nemleges nyilatkozat;
10. a nem magyar nyelven benyújtott dokumentumok ajánlattevő általi felelős fordítása *(ha van ilyen);*
11. a közbeszerzési dokumentumok 1.1. pontja szerinti kifejezett ajánlattevői nyilatkozat *(ha van ilyen)*;
12. közös ajánlattétel esetén valamennyi konzorciumi tag által aláírt Konzorciumi Szerződés a közbeszerzési dokumentumok 10.1. pontjában foglalt tartalommal *(együttes ajánlattétel – konzorcium esetén);*
13. ajánlattevői nyilatkozata a műszaki eltérésekre vonatkozóan *(műszaki eltérés esetén)*

**AJÁNLAT-MINTATartalomjegyzék**

|  |  |
| --- | --- |
| **Dokumentum** | **Oldalszám** |
| Felolvasólap |  |
| Részletes költségvetés |  |
| Ajánlattételi nyilatkozat |  |
| Nyilatkozat a kizáró okokról |  |
| A nem magyar nyelven benyújtott dokumentumok ajánlattevő általi felelős fordítása (*ha van ilyen*); |  |
| A közbeszerzési dokumentumok 1.1. pontja (üzleti titok) szerinti kifejezett ajánlattevői nyilatkozat; |  |
| Közös ajánlattétel esetén valamennyi konzorciumi tag által aláírt Konzorciumi Szerződés a közbeszerzési dokumentumok 10.1. pontjában foglalt tartalommal (*együttes ajánlattétel – konzorcium – esetén*). |  |
| Meghatalmazás |  |
| Ajánlattevői nyilatkozat a műszaki eltérésekre vonatkozóan (*ha van műszaki eltérés*) |  |

#### FELOLVASÓLAP

**Beszerzés tárgya:** *Meglévő üzemépület bővítése szociális helyiségekkel és raktárral vállalkozási szerződés keretében*

**Ajánlattevő neve:**

Székhelye:

Telefon:

Fax:

E-mail cím:

(Együttes ajánlattevők esetén valamennyi ajánlattevő feltüntetése szükséges, megjelölve a képviselőt is!)

|  |  |
| --- | --- |
| **Részszempont** | **Megajánlás** |
| 1. Ajánlati ár (vállalkozói díj) (nettó Ft) |  |
| 2. Az elvégzendő építési tevékenység minősége: |  |
| a) az ajánlattevő vállalja, hogy kizárólag I. osztályú minőségű építőanyagot épít be (igen/nem); |  |
| b) az ajánlattevő vállalja, hogy a kivitelezés során a környezetvédelmi, fenntarthatósági követelmények figyelembevételével a keletkező hulladék mennyiségét minimalizálja (igen/nem); |  |
| c) az ajánlattevő vállalja, hogy a kivitelezés során a területi adottságok maximális figyelembevételével a termelés zavartalanságát biztosítja (igen/nem). |  |

Kelt:

|  |  |
| --- | --- |
|  | cégszerű aláírás |

RÉSZLETEZÉS ÁRAJÁNLAT

*(A külön Excel-táblázat szerint, részenként külön!)*

**MŰSZAKI AJÁNLAT**

**„Meglévő üzemépület bővítése szociális helyiségekkel és raktárral vállalkozási szerződés keretében”**

Alulírott ....................................., mint a(z) ......................................................... (ajánlattevő) cégjegyzésre jogosult képviselője az „*Meglévő üzemépület bővítése szociális helyiségekkel és raktárral vállalkozási szerződés keretében*” tárgyú közbeszerzési eljárásban

**a híddaru vonatkozásában**

**az alábbi nyilatkozatot teszem:**

|  |  |
| --- | --- |
| A megajánlott daru típusa: |  |
| A megajánlott daru gyártója: |  |
| Származási ország: |  |
| A megajánlott gép VTSZ[[1]](#footnote-2) száma: |  |
| A daru gyártási éve (évszámmal megadva) |  |

Az általunk megajánlott daru az alábbiak szerint megfelel a közbeszerzési műszaki leírásnak.

|  | **Előírás** | **A megajánlott daru vonatkozó paramétereinek, jellemzőinek leírása** |
| --- | --- | --- |
| 1. | Teherbírás: 20000 kg |  |
| 2. | Fesztáv: 23,2 méter |  |
| 3. | Emelési magasság: 5,89 méter (maximum 8 méter) |  |
| 4. | Daru tömege (futómacskával együtt): 12.560 kg |  |
| 5. | Statikus kerékterhelés: 129,2 kN |  |
| 6. | Üzemi feszültség: 3 fázisú, 400 V, 50 Hz |  |
| 7. | Indítási/névleges áramerősség: 153,8 A/40,8 A |  |
| 8. | Emelési sebesség: 4/0,64 m/min - 2 sebesség |  |
| 9. | Futómacska haladási sebessége: 20 m/min fokozatmentes |  |
| 10. | Daruhíd haladási sebessége: 32 m/min fokozatmentes |  |
| 11. | Emelőmotor teljesítménye: 15/2,5 kW 60% ED |  |
| 12. | Futómacska haladás motor teljesítménye: 2 x 0,43 kW 40% ED |  |
| 13. | Daruhíd haladás motor teljesítménye: 2 x 1,1 kW 40% ED |  |
| 14. | Daru hídvezérlése futómacskától függetlenül mozgatható függőkapcsolóval. |  |
| 15. | CE norma kivitel |  |

Nyilatkozom, hogy a megajánlott daru új.

Kelt:

|  |  |  |
| --- | --- | --- |
|  |  | cégszerű aláírás |

AJÁNLATTÉTELI NYILATKOZAT

**a Kbt. 66. § (2) bekezdése tekintetében**

***Meglévő üzemépület bővítése szociális helyiségekkel és raktárral vállalkozási szerződés keretében***

tárgyú közbeszerzési eljárásban

Alulírott ………………… társaság (ajánlattevő), melyet képvisel: ……………………

**az alábbi**

**n y i l a t k o z a t o t t e s s z ü k**

1. Megvizsgáltuk és fenntartás vagy korlátozás nélkül elfogadjuk a fent hivatkozott közbeszerzési eljárás ajánlattételi felhívásának és közbeszerzési dokumentumainak feltételeit. Kijelentjük, hogy amennyiben, mint nyertes ajánlattevőként kiválasztásra kerülünk, a szerződés tárgya szerinti szolgáltatásokat az ajánlatban meghatározott ellenszolgáltatásért szerződésszerűen teljesítjük.

2. Eltekintünk saját szerződéses feltételeink alkalmazásától és elfogadjuk a közbeszerzési dokumentumokban lévő szerződés-tervezetet a szerződéskötés alapjául.

3. Az ajánlat benyújtásával kijelentjük, hogy amennyiben nyertesnek nyilvánítanak bennünket, akkor a szerződést megkötjük, és a szerződést teljesítjük a közbeszerzési dokumentumokban és az ajánlatunkban részletezettek szerint.

4. Tudatában vagyunk annak, hogy közös ajánlat esetén a közös ajánlatot tevők személye nem változhat sem a közbeszerzési eljárás, sem az annak alapján megkötött szerződés teljesítése során. Annak is tudatában vagyunk, a közös ajánlattevők egyetemlegesen felelősek az Ajánlatkérő felé mind a közbeszerzési eljárás, mind az annak eredményeként megkötött szerződés teljesítése során.

5. Tudomásul vesszük, hogy amennyiben, mint nyertes ajánlattevők szerződést kötünk, kötelesek vagyunk a szerződés tárgya szerinti szolgáltatásokat teljesíteni.

Kelt:

|  |  |
| --- | --- |
|  | cégszerű aláírás |

**NYILATKOZAT**

**a Kbt. 66. § (4) bekezdése, a 321/2015. (X. 30.) Korm. rendelet 13. §-a, továbbá a Kbt. 134. § (5) bekezdése tekintetében**

***Meglévő üzemépület bővítése szociális helyiségekkel és raktárral vállalkozási szerződés keretében***

tárgyú közbeszerzési eljárásban

Alulírott ………………… társaság (ajánlattevő), melyet képvisel: ……………………

**az alábbi**

**n y i l a t k o z a t o t t e s s z ü k**

1. Cégünk kis- és középvállalkozásokról, fejlődésük támogatásáról szóló törvény szerinti minősítése:

**mikrovállalkozás □**

**kisvállalkozás □**

**középvállalkozás □**

**nem tartozik a törvény hatálya alá □[[2]](#footnote-3)**

2. A Kbt. 134. § (5) bekezdésének megfelelően az előleg-visszafizetési biztosítékot valamennyi rész vonatkozásában, amelyre ajánlatot tettünk az előleg igénylésével egyidejűleg rendelkezésre bocsátjuk.

3. A 321/2015. (X. 30.) Korm. rendelet 13. §-a alapján folyamatban lévő változásbejegyzési eljárással kapcsolatban:

**Nyilatkozunk, hogy a cégünkkel szemben nincs változásbejegyzési eljárás folyamatban. □**

**A cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást mellékelten csatoljuk. □[[3]](#footnote-4)**

Kelt:

|  |  |
| --- | --- |
|  | cégszerű aláírás |

**NYILATKOZAT**

**a közbeszerzésekről szóló 2015. évi CXLIII. törvény (Kbt.) 62. § (1) bekezdés g)-k), m) és q) pontjában meghatározott kizáró okok, továbbá a Kbt. 67. § (4) bekezdése, illetőleg a 321/2015. (X. 30.) Korm. rendelet 17. § (2) bekezdése tekintetében**

*(Az ajánlattevők teszik cégszerűen aláírt nyilatkozat formájában!)*

Alulírott ……………….. társaság (ajánlattevő), melyet képvisel: ………………………… „*Meglévő üzemépület bővítése szociális helyiségekkel és raktárral vállalkozási szerződés keretében*” tárgyú közbeszerzési eljárásban

**az alábbi nyilatkozatot tesszük:**

Nem állnak fenn velünk szemben a közbeszerzési törvényben foglalt alábbi kizáró okok, mely szerint az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, aki:

Kbt. 62. § (1) bekezdés:

g) közbeszerzési eljárásokban való részvételtől a 165. § (2) bekezdés f) pontja alapján véglegesen vagy jogerősen eltiltásra került, a Közbeszerzési Döntőbizottság véglegessé vált döntésében vagy - a Közbeszerzési Döntőbizottság határozatának megtámadására irányuló közigazgatási per esetén - a bíróság által jogerősen megállapított időtartam végéig;

h) korábbi közbeszerzési vagy koncessziós beszerzési eljárásban hamis adatot szolgáltatott vagy hamis nyilatkozatot tett, ezért az eljárásból kizárták, és a kizárás tekintetében jogorvoslatra nem került sor, az érintett közbeszerzési eljárás lezárulásától számított három évig, vagy amennyiben a kizárás tekintetében sor került jogorvoslatra és az ajánlatkérő kizárásról hozott döntését - a hamis adat szolgáltatásának megállapítása mellett - a Közbeszerzési Döntőbizottság véglegessé vált, - a Döntőbizottság határozatának megtámadására irányuló közigazgatási per esetén a bíróság jogerős - három évnél nem régebben meghozott határozata jogszerűnek mondta ki;

i) az adott eljárásban előírt adatszolgáltatási kötelezettség teljesítése során a valóságnak nem megfelelő adatot szolgáltat (a továbbiakban: hamis adat), illetve hamis adatot tartalmazó nyilatkozatot tesz, vagy a közbeszerzési eljárásban előzetes igazolásként benyújtott nyilatkozata ellenére nem tud eleget tenni az alkalmasságot, a kizáró okokat vagy a 82. § (5) bekezdése szerinti kritériumokat érintő igazolási kötelezettségének (a továbbiakban együtt: hamis nyilatkozat), amennyiben

ia) a hamis adat vagy nyilatkozat érdemben befolyásolja az ajánlatkérőnek a kizárásra, az alkalmasság fennállására, az ajánlat műszaki leírásnak való megfelelőségére vagy az ajánlatok értékelésére vonatkozó döntését, és

ib) a gazdasági szereplő szándékosan szolgáltatott hamis adatot vagy tett hamis nyilatkozatot, vagy az adott helyzetben általában elvárható gondosság mellett egyértelműen fel kellett volna ismernie, hogy az általa szolgáltatott adat a valóságnak, illetve nyilatkozata a rendelkezésére álló igazolások tartalmának nem felel meg;

j) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a közbeszerzési eljárásban, vagy korábbi közbeszerzési vagy koncessziós beszerzési eljárásból ebből az okból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

k) tekintetében a következő feltételek valamelyike megvalósul:

ka) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

kb) olyan társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosát nem képes megnevezni, vagy

kc) a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a kb) alpont szerinti feltétel fennáll;

m) esetében a 25. § szerinti összeférhetetlenségből, illetve a közbeszerzési eljárás előkészítésében való előzetes bevonásból eredő versenytorzulást a gazdasági szereplő kizárásán kívül nem lehet más módon orvosolni;

q) súlyosan megsértette a közbeszerzési eljárás vagy koncessziós beszerzési eljárás eredményeként kötött szerződés teljesítésére e törvényben előírt rendelkezéseket, és ezt a Közbeszerzési Döntőbizottság véglegessé vált, - vagy a Döntőbizottság határozatának megtámadására irányuló közigazgatási per esetén a bíróság jogerős - 90 napnál nem régebben meghozott határozata megállapította.

A Kbt. 67. § (4) bekezdésének megfelelően nyilatkozunk továbbá, hogy nem veszünk igénybe a szerződés teljesítéséhez a Kbt. 62. § szerinti kizáró okok hatálya alá eső alvállalkozót, illetőleg az ajánlatban megjelölt alvállalkozó és az alkalmasság igazolásában résztvevő más szervezet vonatkozásában nem állnak fenn az eljárásban előírt kizáró okok.

Kelt:

|  |  |
| --- | --- |
|  | cégszerű aláírás |

**NYILATKOZAT**

**a közbeszerzésekről szóló 2015. évi CXLIII. törvény (Kbt.) 62. § (1) bekezdés k) pont kb) alpontja valamint a 321/2015. (X. 30.) Korm. rendelet 8. § i) pont ib) alpontja tekintetében**

Alulírott, mint a(z) …………………………(név, székhely) ajánlattevő nyilatkozattételre jogosult képviselője *„Meglévő üzemépület bővítése szociális helyiségekkel és raktárral vállalkozási szerződés keretében”* tárgyú közbeszerzési eljárásban

a Kbt. 62. § (1) bekezdés k) pont kb) alpontja tekintetében nyilatkozom, hogy az általam képviselt ajánlattevő olyan társaságnak minősül,

a) amelyet nem jegyeznek szabályozott tőzsdén

b) amelyet szabályozott tőzsdén jegyeznek

*(aláhúzandó)*

ha az ajánlattevőt nem jegyzik szabályozott tőzsdén, akkor a pénzmosásról szóló törvény 3. § 38. pont a)-b) vagy d) alpontja szerint definiált valamennyi tényleges tulajdonos nevének és állandó lakóhelyének bemutatása:

…………………………………………………

…………………………………………………

*vagy*

az ajánlattevőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa[[4]](#footnote-5).

Kelt:

|  |  |
| --- | --- |
|  | cégszerű aláírás |

A pénzmosás és a terrorizmus finanszírozása megelőzéséről és megakadályozásáról szóló 2017. évi CLIII. törvény 3. § 38. pont a)-b) vagy d) alpontja szerinti tényleges tulajdonos:

a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

b) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

d) alapítványok esetében az a természetes személy,

da) aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

db) akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

dc) aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár.

**NYILATKOZAT**

**a Kbt. 44. §-ának megfelelően az üzleti titokról**

Alulírott ………………..………., (képviseli:……………….) mint ajánlattevő

„*Meglévő üzemépület bővítése szociális helyiségekkel és raktárral vállalkozási szerződés keretében*” tárgyú közbeszerzési eljárásban

[] nyilatkozom, hogy az ajánlat nem tartalmaz üzleti titkot[[5]](#footnote-6)

*vagy*

[] nyilatkozom, hogy az ajánlat üzleti titkot tartalmaz a következő, az ajánlat végén elkülönítetten, vagy külön ajánlati kötetben benyújtott oldalakon: ……………………………………………….[[6]](#footnote-7)

Az üzleti titkot tartalmazó, elkülönített irathoz indokolást csatolunk, amelyben részletesen alátámasztjuk, hogy az adott információ vagy adat nyilvánosságra hozatala miért és milyen módon okozna számunkra aránytalan sérelmet

Tudomásul veszem, hogy a közbeszerzésekről szóló 2015. évi CXLIII. törvény (Kbt.) 44. § (1) bekezdésének megfelelően az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

Tisztában vagyok azzal, hogy a Kbt. 44. § (2) bekezdése alapján az (1) bekezdés alkalmazásában a gazdasági szereplő nem nyilváníthatja üzleti titoknak különösen

a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

c) az ajánlattevő, illetve részvételre jelentkező által az alkalmasság igazolása körében bemutatott

ca) korábban teljesített közbeszerzési szerződések, illetve e törvény szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak,

e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak.

Tudomásul veszem továbbá, hogy a Kbt. 44. § (3) bekezdésének megfelelően a gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a Kbt. 76. § szerinti értékelési szempont alapján értékelésre kerül, de az ezek alapjául szolgáló - a Kbt. 44. § (2) bekezdés hatálya alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

Kelt:

|  |  |
| --- | --- |
|  | cégszerű aláírás |

**SZERZŐDÉSI FELTÉTELEK**

**Vállalkozási szerződés**

(tervezet)

amely létrejött egyrészről a

**MET-NA Vasipari Gyártó és Forgalmazó Korlátolt Felelősségű Társaság.**

Székhelye: 9352 Veszkény, Mező u. 2.

Cégjegyzékszám: Cg.08-09-007132

Adószám: 11610414-2-08

Telefon: +36-96-252-338

Fax: +36-96-691-023

Képviseli: Nagy László ügyvezető

másrészről az

**...**

Székhely: …

Cégjegyzékszám: …

Adószám: …

Bankszámlaszám:

Telefon:

Fax:

E-mail:

Képviseli:

(a továbbiakban, mint **Vállalkozó**)

között az alulírott helyen és napon a következő feltételekkel:

1. **A szerződés tárgya**

1.1. A Felek rögzítik, hogy a Megrendelő, mint ajánlatkérő „*Meglévő üzemépület bővítése szociális helyiségekkel és raktárral vállalkozási szerződés keretében”* tárgyban a közbeszerzésekről szóló 2015. évi CXLIII. törvény (a továbbiakban Kbt.) 115. § (1) bekezdése alapján lefolytatott közbeszerzési eljárásban hozott döntésének megfelelően a Vállalkozóval köt szerződést.

1.2. A Vállalkozó az igényelt feladatok ellátását - a Megrendelő igényeit figyelembe véve, a jelen szerződésben rögzített feltételekkel - vállalja.

1.3. A szerződés tárgya:

Meglévő üzemépület bővítése szociális helyiségekkel és raktárral.

1.4. Az 1.3. pont szerinti feladatok részletes műszaki leírását a közbeszerzési eljárás során rendelkezésre bocsátott közbeszerzési dokumentumok tartalmazzák, amelyek jelen szerződés elválaszthatatlan mellékletei.

1.5. A teljesítés helye:

Magyarország, a MET-NA Vasipari Gyártó és Forgalmazó Korlátolt Felelősségű Társaság telephelye (9352 Veszkény, Mező u. 2.; Hrsz.: 527)

**2. A szerződés időtartama:**

A teljesítés véghatárideje (a sikeres műszaki átadás-átvétel lezárásának határideje): 2019. április 30.

**3. Vállalkozási díj, fizetési feltételek**

3.1. A Felek megállapodnak abban, hogy a Vállalkozót az 1.3. pontban megjelölt feladatok ellátásáért összesen ……. Ft + 27% áfa, azaz ……………………….. forint + 27% áfa mértékű vállalkozási díj illeti meg.

Az egyes részfeladatokra vonatkozó vállalkozási díj a csatolt részletes költségvetés szerint.

A vállalkozási díj tartalmazza a felhívásban és a dokumentációban meghatározott valamennyi feladat ellenértékét. A vállalkozási díj emellett tartalmazza a szerződésszerű teljesítéshez szükséges, a feladatleírásban meghatározott mennyiségi és minőségi elvárások szerinti valamennyi költséget. A számla kifizetésének feltétele a Megrendelő által aláírt, a szerződésszerű teljesítésre vonatkozó teljesítésigazolás. A teljesítésigazolást 2 (kettő) példányban kell elkészíteni. A számlát egy eredeti és két másolati példányban kell benyújtani.

Utólagos számszaki-, mennyiségi-, és műszaki észrevételekre való hivatkozással a vállalkozói díj és a határidő nem módosítható.

Az átalányár fedezetet nyújt mindazon munkák elvégzésére és felmerülő költségekre, amelyek szükségesek az 1. pontban meghatározott munkák szerződésszerű, szakszerű és komplett megvalósításához. A Vállalkozó a szerződéses áron felül semmilyen címen többletköltséget nem érvényesíthet.

Abban az esetben, amennyiben a Vállalkozó a vállalkozói díjat alulprognosztizálta, az ebből eredő pluszköltségeket, kiadásokat stb. nem háríthatja át a Megrendelőre és ez nem mentesíti a teljesítési kötelezettség alól. A nettó vállalkozási díjon felül a Megrendelővel szemben csak az általános forgalmi adó (áfa) érvényesíthető. A számlázására és a pénzügyi teljesítésre egyebekben a teljesítés időpontjában hatályos áfa szabályok és áfa % alapján kerülhet sor.

3.2 A Megrendelő a jelen szerződés elszámolható ellenértékét a GINOP-1.2.1-16-2017-00155 projekt keretében finanszírozza.

A Vállalkozó három részszámlát és egy végszámlát jogosult benyújtania következő ütemezés szerint:

1. részszámla összege a vállalkozói díj 25%-a, a tartószerkezet, alépítmény elkészültét követően;

2. részszámla összege a vállalkozói díj 25%-a, az épület burkolat és a nyílászárók elkészültét követően;

3. részszámla összege a kivitelezésre vonatkozó vállalkozói díj 25%-a, a gipszkartonozás, burkolások, festés, villanyszerelés, fűtés, és egyéb gépészeti munkák elkészültét követően;

A végszámla összege a kivitelezésre vonatkozó vállalkozói díj 25%-a, a beruházás 100%-os készültségi fokának elérését, és a sikeres átadás-átvételi eljárás lezárását követően.

Végszámla benyújtására a felújítás műszaki átadás-átvételi eljárásának lezárása után van lehetőség. A számlázásra a leigazolt teljesítést követően kerülhet sor. A teljesítést igazoló okirat a számla mellékletét kell, hogy képezze. A részszámlákat az előlegszámlával csökkentett mértékben kell kiállítani.

A számlán fel kell tüntetni az alábbiakat:

- a vállalkozó bankja nevét, bankszámlaszámát, adószámát;

- a megrendelő nevét, címét, adószámát;

- a projekt azonosító számát (GINOP-1.2.1-16-2017-00155)

- a „részszámla” vagy „végszámla” megnevezést.

A kifizetések és az elszámolás pénzneme a magyar forint (HUF).

3.3. A fizetési feltételek:

A Megrendelő a Kbt. 135. § (8) bekezdésének megfelelően a szerződés – tartalékkeret és általános forgalmi adó nélkül számított – elszámolható összege legfeljebb 30 %-ának megfelelő mértékű előleg igénybevételének a lehetőségét biztosítja előleg-visszafizetési biztosíték ellenében.

Az előleggel az 1.-3. részszámlából arányosan kell elszámolni.

Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet (a továbbiakban: 322/2015. Korm. rendelet) 30. §-ának (2) bekezdése alapján a Megrendelő a Kbt. 135. § (8) bekezdésében foglalt előleget a Vállalkozó kérésére legkésőbb az építési munkaterület átadását követő 15 napon belül köteles kifizetni.

A Megrendelő az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 32/A.32/B. §-ának megfelelően a következők szerint fizeti ki a szerződésben foglalt ellenértéket:

„32/A. § (1) Az ajánlatkérőként szerződő fél, valamint - európai uniós támogatás esetén szállítói kifizetés során - a kifizetésre köteles szervezet, ha az ajánlattevőként szerződő fél a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni:

a) az ajánlattevőként szerződő felek legkésőbb a teljesítés elismerésének időpontjáig kötelesek nyilatkozatot tenni az ajánlatkérőnek, hogy közülük melyik mekkora összegre jogosult az ellenszolgáltatásból;

b) az összes ajánlattevőként szerződő fél legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;

c) az ajánlattevőként szerződő felek mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint az ajánlattevői teljesítés mértékét;

d) a c) pont szerint a számlában feltüntetett alvállalkozói teljesítés ellenértékét az ajánlatkérőként szerződő fél - európai uniós támogatás esetén szállítói kifizetés során a kifizetésre köteles szervezet - tizenöt napon belül átutalja az ajánlattevőknek;

e) az ajánlattevőként szerződő fél haladéktalanul kiegyenlíti az alvállalkozók számláit, vagy az alvállalkozóval kötött szerződésben foglaltak szerint az alvállalkozói díj egy részét visszatartja;

f) az ajánlattevőként szerződő felek átadják az e) pont szerinti átutalások igazolásainak másolatait;

g) az ajánlattevőként szerződő felek által benyújtott számlában megjelölt, fővállalkozói teljesítés ellenértékét az ajánlatkérőként szerződő fél - európai uniós támogatás esetén szállítói kifizetés során a kifizetésre köteles szervezet - tizenöt napon belül átutalja az ajánlattevőként szerződő feleknek;

h) ha az ajánlattevőként szerződő felek valamelyike az e) vagy az f) pont szerinti kötelezettségét nem teljesíti, az ellenszolgáltatás fennmaradó részét az ajánlatkérő (vagy a kifizetésre köteles szervezet) őrzi, és az akkor illeti meg az ajánlattevőt, ha az ajánlatkérő részére igazolja, hogy az e) vagy az f) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult az ajánlattevő által a b) pont szerint bejelentett összegre vagy annak egy részére;

i) részben vagy egészben európai uniós támogatásból megvalósított közbeszerzés esetén a d) pont szerinti határidő harminc nap.

(2) A felek kizárólag az (1) bekezdés g) pontja szerinti ellenszolgáltatás halasztott teljesítésében állapodhatnak meg a Ptk. 6:130. § (3) bekezdésének megfelelően. A 32/B. § (2) bekezdését az ajánlattevőként szerződő féllel szemben csak az (1) bekezdés g) pontja szerinti összegre lehet alkalmazni.

(3) Ha az ellenszolgáltatást több részletben teljesíti az ajánlatkérőként szerződést kötő fél vagy a kifizetésre köteles szervezet, minden részlettel kapcsolatban alkalmazni kell az (1) és (2) bekezdést.

(4) Ha a közbeszerzési szerződés teljesítése érdekében a nyertes ajánlattevő (ajánlattevők) projekttársaságot hoztak létre, e § alkalmazásában a nyertes ajánlattevőként szerződő fél alatt a projekttársaságot kell érteni.

32/B. § (1) A 32/A. § (1) bekezdés rendelkezéseinek alkalmazása során a havonta nettó módon számított 200 000 forintot meghaladó kifizetésnél ajánlattevő az igénybe vett alvállalkozónak a teljesítésért - visszatartási kötelezettség nélkül - abban az esetben fizethet, ha

a) az alvállalkozó az ajánlattevő rendelkezésére bocsát a tényleges kifizetés időpontjától számított 30 napnál nem régebbi nemleges adóigazolást,

b) az alvállalkozó a kifizetés időpontjában szerepel a köztartozásmentes adózói adatbázisban, vagy

c) az ajánlattevő rendelkezésére bocsátja az adóigazgatási eljárás részletszabályairól szóló kormányrendelet szerinti köztartozásmentes adózói minőségről szóló igazolást.

(2) Az ajánlattevő az általános adóigazolás rendelkezésre bocsátása után az abban szereplő köztartozás erejéig visszatartja a kifizetést. Ha az általános adóigazolásban szereplő köztartozás ellenére az ajánlattevő elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki.”

Az idézett jogszabályi rendelkezés során a Megrendelő „ajánlatkérőként szerződő fél”-nek, míg a Vállalkozó „ajánlattevőként szerződő fél”-nek minősül.

A Megrendelő a Kbt. 135. § (6) bekezdésének megfelelően a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.

A Kbt. 135. §-ának (1) bekezdése alapján a Megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésétől vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni.

A Kbt. 135. §-ának (2) bekezdése alapján, ha a Vállalkozó írásbeli értesítésére (készre jelentés) a Megrendelő a szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de 15 napon belül nem fejezi be, a Vállalkozó kérésére a teljesítésigazolást köteles kiadni.

A 322/2015. Korm. rendelet 31. §-ának megfelelően az ellenszolgáltatás kifizetésére csak az adott munkára, munkarészre vonatkozó teljesítésigazolás kiállítását követően kerülhet sor.

A szerződés tárgya szerinti építési beruházás az általános forgalmi adóról szóló 2007. évi CXXVII. törvény 142. § (1) bekezdés b) pontja alkalmazásában építési hatósági engedély-köteles, ezért fordított adózás alá esik. Az építési munka ellenértékéről szóló számlákat Megrendelő részére ÁFA nélkül kell kiállítani.

Megrendelő tartalékkeretet nem határoz meg.

Irányadó jogszabályok:

a) az általános forgalmi adóról szóló 2007. évi CXXVII. törvény;

b) a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet;

c) az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet.

3.4. Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak.

3.5. Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 9.5. pontban meghatározott (a Kbt. 143. § (3) bekezdése szerinti) ügyletekről a Megrendelőt haladéktalanul értesíti.

3.6. A Kbt. 135. §-ának (1) bekezdése alapján a Megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésétől vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni.

A Kbt. 135. §-ának (2) bekezdése alapján, ha a Vállalkozó írásbeli értesítésére (készre jelentés) a Megrendelő a szerződésben az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de 15 napon belül nem fejezi be, a Vállalkozó kérésére a teljesítésigazolást köteles kiadni.

A 322/2015. Korm. rendelet 31. §-ának megfelelően az ellenszolgáltatás kifizetésére csak az adott munkára, munkarészre vonatkozó teljesítésigazolás kiállítását követően kerülhet sor.

3.7. A Megrendelő a Kbt. 135. § (6) bekezdésének megfelelően a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.

**4. A Megrendelő jogai és kötelezettségei**

4.1. A Megrendelő kötelezettsége a jelen szerződés aláírását követő 3 (három) munkanapon belül minden olyan adat, információ és dokumentum átadása, amely a Vállalkozó feladatainak szerződésszerű ellátásához szükséges, olyan módon, amely azonosíthatóvá teszi az átadott dokumentumokat, illetőleg ellenőrizhetően igazolja a Vállalkozó felé történt adat- és információszolgáltatás tartalmát. A Megrendelő köteles a jelen szerződés teljesítése szempontból fontos munkakört betöltő munkatársait kijelölni és a Vállalkozóval való folyamatos közreműködésükről gondoskodni.

4.2. A Megrendelő kötelezettséget vállal arra, hogy a Projekt sikeres megvalósítását célzó vállalkozói munkavégzéshez késedelem nélkül meghozza a szükséges döntéseket, egyetértése esetén jóváhagyja az elé terjesztett dokumentumok tartalmát, illetve ellenvetés esetén kifogásait írásban, indokolással ellátva közli Vállalkozóval. A továbbítandó dokumentumokat – azok tartalmával való egyetértése esetén – faxon, illetve postán megküldi az érintettek részére, azokban az esetekben, amikor arra Vállalkozó felkéri.

4.3. A Vállalkozó köteles a Megrendelő figyelmét írásban felhívni az esetleg célszerűtlen, vagy szakszerűtlen utasításra. Ha a Megrendelő az utasításhoz az írásban rögzített figyelmeztetés ellenére is ragaszkodik, úgy az utasításból eredő károk Megrendelőt terhelik.

**5. A Vállalkozó jogai és kötelezettségei**

5.1. A Vállalkozó kijelenti, hogy a jelen szerződés szerinti munkákat megfelelő mértékben megismerte és felmérte, a szükséges kiegészítő tájékoztatásokat megkapta, így a beadott ajánlata teljes körű, és tudomásul veszi, hogy kizárólag a fentiekben részletezettek szerint tarthat csak igényt a vállalkozói díjának megemelésére. A nem megfelelő felmérésből, vagy egyéb, pl. számítási hibából adódó többlet munkatételek miatt megtérítési igénnyel a Megrendelővel szemben nem jogosult fellépni.

5.2. A Vállalkozó tudomásul veszi, hogy a szerződés megkötését követően köteles viseli annak jogkövetkezményét, amely a kiviteli tervdokumentáció olyan hiányosságából adódik, melyet a tőle elvárható szakmai gondosság mellett észlelnie kellett volna, de a szerződéskötést megelőzően a közbeszerzési eljárás során kiegészítő tájékoztatás keretében nem jelzett. A vállalkozói díj meghatározásánál figyelembe nem vett azon munkák is, amely nélkül a mű (építmény) rendeltetésszerű használatra alkalmas megvalósítása nem történhet meg (többletmunka) szintén a Vállalkozót terhelik.

5.3. A Vállalkozó kijelenti azt is, hogy a munkák nem megfelelő ismeretére visszavezethető okok miatt semmilyen egyéb többlet-követeléssel sem léphet fel, késedelmét ezzel nem indokolhatja. A kivitelezési munkák alapját képező műszaki dokumentációnak megfelelő kivitelezés pontosságáért, teljességéért, alkalmasságáért és szabályosságáért a Vállalkozó felel. A műszaki dokumentáció azon hibájáért, mely kellő gondos áttekintés esetén a szerződés megkötését megelőzően megállapítható lett volna, szintén a Vállalkozó felel.

5.4. A Vállalkozói díj tartalmazza - az építőipari kivitelezési tevékenységről szóló 191/2009 (IX.15) Korm. rendelet 3. § (5) bekezdésében írtakon felül - minden olyan műszakilag szükséges feladat elvégzését, esetlegesen szükséges engedély beszerzését, feltétel teljesítését és azok költségét is, amely a kiadott dokumentációk bármely részéből, rendelkezéséből megállapíthatóan, vagy a jelen szerződés teljesítéséhez, a műszaki átadás-átvételhez, üzembe helyezéshez, végleges használatba vételéhez szükséges, függetlenül attól, hogy az adott feladat, feltétel, illetve munkanem a kiadott költségvetésben, vagy egyéb kiadott dokumentumban tételesen szerepel-e, vagy sem, és/vagy amelynek, természete folytán, műszaki nagyságrendje pontosan előre nem volt meghatározható.

5.5. A Vállalkozó a szerződés tárgyát képező munkákat jelen vállalkozási szerződés feltételei alapján végzi el – a magyar és európai uniós szabványok előírásai szerint – első osztályú minőségben.

5.6. A végzett munka vitája esetén, ha a vizsgálat eredménye a Vállalkozó számára elmarasztaló, annak költségét Vállalkozó köteles viselni.

5.7. A Vállalkozó feladata a kivitelezési munkákhoz szükséges valamennyi segédszerkezetek telepítése, helyszínen tartása, mozgatása és a kivitelezés befejezésekor a munkaterületről, a vállalkozás munkavégzési területéről történő eltávolítással. A Vállalkozó kötelezettsége, hogy a terület őrzéséről saját költségére gondoskodjék a munkakezdéstől a munkaterület visszabocsátásáig (a műszaki átadás-átvétel érvényes lezárását követő időpontig).

5.8. A Vállalkozó köteles a szabványok által előírt ellenőrzéseket folyamatosan elvégezni, a megállapított hibákat és hiányosságokat haladéktalanul megszüntetni, az intézkedéseket dokumentálni.

5.9. Amennyiben a kivitelezés során, illetve a jótállási időszakban olyan hiányosságok derülnek ki, amelyek szakszerűtlen munkavégzésre vagy csökkent értékű anyagokra vezethetők vissza, akkor ezeket Vállalkozó felszólításra, azonnal térítésmentesen és egészében köteles megszüntetni, illetve a hibás terméket köteles kicserélni. Amennyiben Vállalkozó 15 napon belül nem tesz eleget a felszólításnak, Megrendelőnek joga van a munkát Vállalkozó költségére elvégeztetni, kijavíttatni.

5.10. A Vállalkozó köteles munkáját olyan gondosan megszervezni, hogy minden előrelátható akadály időben megszüntethető legyen és ennek érdekében Megrendelő figyelmét ezen akadályoztatásokra időben felhívja.

5.11. A Vállalkozó tevékenysége alatt folyamatosan köteles teljes körűen és saját felelős hatáskörében az érvényes munkavédelmi és tűzvédelmi előírásokat betartani és betartatni, dolgozói részére a munkavédelmi előírások szerinti egészségügyi vizsgálatokat elvégeztetni, a munkavédelmi oktatásokat megtartani, a szükséges védelmi és biztosító eszközöket rendelkezésre bocsátani, alkalmazni és használatukat folyamatosan ellenőrizni.

5.12. A Vállalkozó munkavégzéskor olyan gépeket köteles üzemeltetni, amelyek az üzembetartáshoz szükséges érvényes engedélyekkel rendelkeznek, kezelőik a szükséges képesítést megszerezték, és amelyek a rendeletekben előírt zajkibocsátási határértéket nem haladják meg.

5.13. A Vállalkozó saját költségén tartozik biztosítani a munkaterület esztétikailag és az intézményben jogszerűen tartózkodók biztonsága szempontjából elfogadható lehatárolását, ellenőrzését, megtenni az összes ésszerű lépést a környezet védelmére a kivitelezéssel kapcsolatos tevékenységek vonatkozásában, valamint elkerülni a személyek, közvagyon vagy mások kárát és sérülését, amelyet a légszennyezés, zaj vagy egyéb káros környezeti hatás okoz.

5.14. A Vállalkozónak az intézmény működéséhez igazodva kell a munkavégzést folytatnia. A munkaterület lehatárolásánál a biztonsági tényezőket fokozottan figyelembe kell venni.

5.15. Alvállalkozók, teljesítési segédek, egyéb közreműködők (a továbbiakban: alvállalkozó) igénybevétele:

5.15.1. Az alvállalkozói teljesítés összesített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.

5.15.2. A Vállalkozó a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

5.15.3. A teljesítésben részt vevő alvállalkozó nem vehet igénybe az alvállalkozói szerződés értékének 65%-át meghaladó mértékben további közreműködőt.

5.16. A Vállalkozó az építési tevékenység minősége vonatkozásában vállalja, hogy

a) kizárólag I. osztályú minőségű építőanyagot épít be;

b) a kivitelezés során a környezetvédelmi, fenntarthatósági követelmények figyelembevételével a keletkező hulladék mennyiségét minimalizálja;

c) a kivitelezés során a területi adottságok maximális figyelembevételével a termelés zavartalanságát biztosítja.[[7]](#footnote-8)

5.17. A Vállalkozónak az 5.16. pont szerinti vállalásait a kivitelezés során a következő módon dokumentálnia kell:

a) Az építőanyagra vonatkozó gyártói teljesítménnyilatkozat másolatát az építőanyag helyszínre szállítását követően át kell adnia a Megrendelő képviselőjének.

b) A keletkező hulladék mennyiségét az elszállítás előtt rögzíteni szükséges az építési naplóban.

c) A kivitelezés során az építési naplóba be kell jegyezni, illetőleg jegyzőkönyvezni kell minden olyan eseményt, tevékenységet, amely a Vállalkozó tevékenységének eredményeként a termelést a lehetőségekhez képest indokolatlan mértékben zavarja, a zavarás időtartamának meghatározásával.[[8]](#footnote-9).

5.18. A Vállalkozó által elkészített tervek a szerzői jogról szóló 1999. évi LXXVI. törvény 1. § (2) bekezdése alapján szellemi alkotásnak minősülnek, amelyeken a Megrendelő mind egészében, mind részleteiben jelen szerződés alapján a kiviteli tervek átadását követően korlátlan és kizárólagos, teljes körű felhasználói jogot szerez, azaz a Megrendelő a tervet jogosult átdolgozni, továbbtervezni, vagy módosítani a fent megjelölt határidőt követően.

**6. Szerződést biztosító mellékkötelezettségek**

6.1. Késedelmi kötbér:

A Vállalkozó a Ptk. 6:186. §-ának megfelelően késedelem esetére minden késedelmes naptári nap után, a késedelembe esés időpontjától a tényleges teljesítés napjáig a szerződés szerinti, tartalékkeret és általános forgalmi adó nélkül számított ellenszolgáltatás 1 %-a/naptári nap mértékű késedelmi kötbér fizetését vállalja. A Megrendelő a késedelmi kötbér összegét maximum 15 nap késedelemig érvényesíti. A 15 napot meghaladó késedelem esetén – a késedelemből eredő és a késedelemmel okozott károk megtérítésére vonatkozó a Megrendelői igényeket nem érintve – a Megrendelő fenntartja a szerződés rendkívüli felmondásának jogát, mivel a 15 napot meghaladó késedelmet a felek súlyos szerződésszegésnek tekintik. A Szerződő Felek késedelemnek tekintik, ha a Vállalkozó hibásan teljesít, és a hibát kijavítja. Ez esetben a Megrendelő a késedelmi kötbért a hibátlan átadásig érvényesíti.

6.2. Hibás teljesítési kötbér:

A Vállalkozó a Ptk. 6:186. §-ának megfelelően, amennyiben a részteljesítés/teljesítése nem szerződésszerű (feltéve, hogy a hibás teljesítés neki, vagy általa a teljesítésbe bevont közreműködőnek felróható okra vezethető vissza) a szerződés szerinti teljes ellenszolgáltatás 20%-ának megfelelő mértékű hibás teljesítési kötbér fizetését vállalja. A Szerződő Felek az 5.19. pont szerinti vállalások nem megfelelő teljesítését hibás teljesítésnek tekintik.

6.3. Meghiúsulási kötbér:

A szerződés a Vállalkozónak felróható okból történő meghiúsulása esetén a Vállalkozó a Ptk. 6:186. §-ának megfelelően a szerződés szerinti, tartalékkeret és általános forgalmi adó nélkül számított ellenszolgáltatás 30 %-ának megfelelő mértékben meghiúsulási kötbér fizetését vállalja. A szerződés akkor tekinthető meghiúsultnak, ha

- Vállalkozó a teljesítést jogos/méltányolható ok nélkül megtagadja

- a teljesítés kizárólag a Vállalkozó érdekkörében felmerült okból lehetetlenül el

- 15 napot meghaladó késedelem esetén Megrendelő él a rendkívüli felmondás jogával.

6.4. A kötbér érvényesítésének módja:

A Megrendelő kötbérigény érvényesítésre vonatkozó egyoldalú írásbeli jognyilatkozatának - az ok megjelölésén túl - részletesen tartalmaznia kell a kötbér érvényesítését megalapozó tényeket, valamint a kötbérezéssel érintett tevékenységek megjelölését. A Megrendelő jogosult az adott teljesítés igazolását a kötbér megfizetéséig megtagadni.

6.5. Előleg-visszafizetési biztosíték:

A Vállalkozó előleg igénylése esetén az igényelt előlegnek a Kbt. 135. § (7) bekezdésében előírt 5%-on felüli részének megfelelő mértékű, a Megrendelő javára szóló, a Kbt. 134. § (6) bekezdése szerinti biztosítékot bocsát a Megrendelő rendelkezésére. Megrendelő a Kbt. 134. § (6) bekezdés b) pontjának megfelelően elfogadja a Vállalkozó cégjegyzésre jogosult vezető tisztségviselőjének vagy legalább 50%-os közvetlen tulajdonrésszel rendelkező tulajdonosának, vagy együttesen legalább 50%-os közvetlen tulajdonrésszel rendelkező természetes személy tulajdonosainak kezességvállalását is.

6.6. Jótállás:

A Vállalkozó a híddarura 24 hónap, a további átadott munkarészekre 36 hónap jótállást vállal.

6.7. Bármely nem szerződésszerű teljesítés jogfenntartás nélküli elfogadása a Megrendelő részéről nem értelmezhető joglemondásként azon igényekről, amelyek a Megrendelőt a szerződésszegés következményeként megilletik.

**7. Egyéb szerződéses feltételek**

7.1. A Vállalkozó elfogadja az Állami Számvevőszék, a Kormányzati Ellenőrzési Hivatal, továbbá a támogatás felhasználásának ellenőrzésére feljogosított szervezetek ellenőrzési jogosultságát, illetve – a közpénzek felhasználásának nyilvánosságáról szóló rendelkezések értelmében – a megkötendő szerződés lényeges tartalmára vonatkozóan a tájékoztatást üzleti titokra hivatkozással nem tagadja meg és e követelményeket a szerződés teljesítésébe bevonni kívánt valamennyi alvállalkozóval szemben is érvényesíti.

7.2. A Felek tudomásul veszik, hogy a Kbt. 43. § (1) bekezdésének d) pontja alapján jelen szerződés nyilvános, annak tartalmával és teljesítésével kapcsolatos tájékoztatás üzleti titok címén nem tagadható meg.

7.3. A jelen szerződés teljesítése során a Megrendelő részéről a Vállalkozó utasítására, megrendelésre, és a teljesítés igazolására jogosult személy:

**Nagy László ügyvezető**

Levélcím: 9352 Veszkény, Mező u. 2.

Tel.: +36-96-252-338

e-mail: info@metna.hu

A jelen szerződés teljesítése során a **Vállalkozó részéről** a szerződés kapcsán nyilatkozattételre és kapcsolattartásra jogosult személy:

**……….**

Levélcím: …………..

Tel.: ………….

Fax: …………..

e-mail: …………..

**8. A szerződés módosítása**

8.1. A Felek csak a Kbt. 141. §-ában meghatározott esetekben és feltételekkel módosíthatják a szerződésnek a felhívás, a közbeszerzési dokumentumok feltételei, illetőleg az ajánlat tartalma alapján meghatározott részét.

8.2. A Felek rögzítik, hogy nem minősül a szerződés módosításnak a 7.3. pontban meghatározott kapcsolattartó személyben, illetőleg az elérhetőségben bekövetkezett bármely változás.

**9. Jogviszony megszűnése**

9.1. A szerződés a teljesítéssel, a szerződés időtartamának lejáratával, bármelyik fél jogutód nélküli megszűnésével, a teljesítés lehetetlenné válásával, illetőleg azonnali hatályú felmondással szűnik meg.

9.2. Bármelyik fél jogosult a jelen szerződést azonnali hatállyal felmondani a másik fél súlyos szerződésszegése esetén. A súlyos szerződésszegés eseteit a 9.3. és a 9.4. pont határozza meg.

9.3. A Vállalkozó részéről a szerződés súlyos megsértését jelenti, ha

a) Vállalkozó a teljesítést jogos/méltányolható ok nélkül megtagadja

b) a teljesítés kizárólag a Vállalkozó érdekkörében felmerült okból lehetetlenül el

c) 15 napot meghaladó késedelem esetén.

9.4. A Megrendelő részéről a szerződés súlyos megsértését jelenti

a) az együttműködési szabályoknak a Vállalkozó szerződésszerű teljesítését lehetetlenné tevő megsértése,

b) ha a Megrendelő a Vállalkozó fizetési felszólítása ellenére esedékessé vált fizetési kötelezettségének neki felróható módon az esedékességi időpontot követő 60 napot meghaladóan sem tesz eleget.

9.5. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

9.6. A Kbt. 143. § (1) bekezdésének megfelelően a Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ában foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ában foglaltaknak.

9.7. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

9.8. Ha a Megrendelő a vállalkozási szerződést a fentiek alapján felmondja, úgy a Vállalkozó és a Megrendelő között elszámolási jogviszony keletkezik. A Megrendelő felméri a Vállalkozó által a felmondásig szakszerűen és megfelelő minőségben elvégzett feladatokat átveszi és ellenértékét a Vállalkozónak megtéríti. A Megrendelő az előző módszerrel átvett és felmért munkák ellenértékéből levonja azt a kárát, amely a hibás vagy szakszerűtlen munkarészek kijavításából, illetve más vállalkozó munkába történő bevonásából erednek.

**10. Záró rendelkezések**

10.1. Jelen szerződés kizárólag a felek által aláírt megállapodás útján módosítható. Szóbeli módosítás, nyilatkozat, mellék- vagy háttér-megállapodás érvénytelen.

10.2. A Felek megállapodnak abban, hogy a közöttük felmerülő esetleges jogvitát – fokozott együttműködési kötelezettség mellett – tárgyalásos úton próbálják meg rendezni, ennek eredménytelensége esetére a jogvita eldöntésére hatáskörtől függően kikötik a Győri Járásbíróság, illetőleg a Győri Törvényszék illetékességét.

10.3. A jelen szerződés elválaszthatatlan mellékletét képezi az ajánlattételi felhívás, a közbeszerzési dokumentumok (ennek részeként a részletes feladatleírás), az eljárás során feltett kérdések és azokra adott válaszok, a pénzügyi-műszaki ütemezés, valamint a Vállalkozó ajánlata.

10.4. Jelen szerződés magyar nyelven készült. A szerződés bármilyen értelmezése esetén a magyar nyelv szabályai érvényesek.

10.5. A jelen szerződésben nem szabályozott kérdésekben a közbeszerzésekről szóló 2015. évi CXLIII. törvény (Kbt.), a Polgári Törvénykönyvről szóló 2013. évi V. törvény. (Ptk.), valamint a 3.2. pontban felsorolt jogszabályok rendelkezései az irányadók.

A Felek a jelen szerződést, mint akaratukkal mindenben megegyezőt cégszerű aláírásukkal hagyják jóvá. Jelen szerződés 4 (négy) eredeti példányban készült, amelyből 1 (egy) eredeti példány a Vállalkozót, 3 (három) példány pedig a Megrendelőt illeti meg.

Veszkény, 2018.

|  |  |
| --- | --- |
| a Megrendelő képviseletében | a Vállalkozó képviseletében |

1. A Bizottság (EU) 2017/1925 Végrehajtási Rendelete (2017. október 12.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról [↑](#footnote-ref-2)
2. Kérjük a megfelelő választ megjelölni [↑](#footnote-ref-3)
3. Kérjük a megfelelő választ megjelölni [↑](#footnote-ref-4)
4. Adott esetben kérjük aláhúzni. [↑](#footnote-ref-5)
5. Kérjük az egyik válaszlehetőséget megjelölni x-el, vagy aláhúzni! Csak az egyik válasz jelölhető meg! [↑](#footnote-ref-6)
6. Kérjük az egyik válaszlehetőséget megjelölni x-el, vagy aláhúzni! [↑](#footnote-ref-7)
7. A felsorolásból az ajánlattevő megajánlásának megfelelően a nem szükséges elemeket törölni kell. [↑](#footnote-ref-8)
8. A felsorolásból az ajánlattevő megajánlásának megfelelően a nem szükséges elemeket törölni kell. [↑](#footnote-ref-9)